CELEX: C2007/117/60
Language: sk
Date: 2007-05-26 00:00:00
Title: Vec F-29/07: Žaloba podaná 28. marca 2007 – Quadu/Parlament

26.5.2007   
            
            
               SK
            
            
               Úradný vestník Európskej únie
            
            
               C 117/37
            
         Žaloba podaná 28. marca 2007 – Quadu/Parlament
   (Vec F-29/07)
   (2007/C 117/60)
   Jazyk konania: francúzština
   Účastníci konania
   
      Žalobca: Sandro Quadu (Brusel, Belgicko) (v zastúpení: S. Orlandi, A. Coolen, J.-N. Louis a E. Marchal, advokáti)
   
      Žalovaný: Európsky parlament
   Návrhy žalobcu
   
               —
            
            
               zrušiť rozhodnutie menovacieho orgánu z 26. apríla 2006, ktorým bol žalobca vymenovaný za úradníka Európskych spoločenstiev, v časti, v ktorej je určené jeho zaradenie do platovej triedy AST 2, stupeň 3,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   Rozhodnutím z 26. apríla 2006 bol žalobca, v tom čase dočasný zamestnanec Parlamentu, zaradený do platovej triedy C*4, stupeň 7 a úspešný uchádzač interného výberového konania administratívnych asistentov (C4-5) č. C/348, uverejneného pred nadobudnutím účinnosti nariadenia Rady (ES, Euratom) č. 723/2004 z 22. marca 2004, ktorým sa mení a dopĺňa Služobný poriadok zamestnancov Európskych spoločenstiev a Podmienky zamestnávania ostatných zamestnancov Európskych spoločenstiev (1), vymenovaný za úradníka a zaradený do platovej triedy AST 2, platový stupeň 3.
   Vo svojej žalobe žalobca uplatňuje najmä porušenie oznámenia o vyhlásení výberového konania a zásadu rovnosti zaobchádzania a zákazu diskriminácie. Zvlášť administratíve vytýka, že interpretovala článok 5 ods. 4 prílohy XIII služobného poriadku tak, že dočasní zamestnanci vymenovaní za úradníkov majú právo na zachovanie pôvodnej platovej triedy a platového stupňa len za predpokladu, že vymenovaním dochádza k ich prechodu do vyššej kategórie.
   
      (1)  Ú. v. EÚ L 124, 27.4.2004, s. 1; Mim. vyd. 01/002, s. 130.